Source: http://raamat.polva.ee/rk-eeskiri.shtml
Timestamp: 2018-02-24 15:42:03+00:00

Document:
13 .mai 2015
määrusega nr. 1-2/14
1. Raamatukogu põhiteenused on teavikute kohalkasutus ja kojulaenutus ning üldkasutatava andmesidevõrgu kaudu avalikule teabele juurdepääsu võimaldamine (edaspidi interneti ja lugejaarvuti kasutamine). Raamatukogu põhiteenused on tasuta.
2. Raamatukogul on õigus osutada tasulisi eriteenuseid. Eriteenuste eest võetava tasu suuruse kehtestab Põlva Vallavalitsus (edaspidi vallavalitsus).
1. Lugejaks registreeritakse isik, kes soovib kasutada raamatukogu põhiteenuseid. Alaealise lugejaks registreerimisel on vajalik lapsevanema (edaspidi vanem) või eestkostja kirjalik nõusolek.
2. Lugeja registreeritakse isikut tõendava dokumendi ja õpilaspileti alusel lugejate andmebaasis, kuhu kantakse järgmised andmed:
3. Alla 15-aastase lugeja registreerimisel esitatakse lisaks käesoleva paragrahvi lõikes 2 nimetatud andmetele ka vanema või eestkostja andmed.
4. Lugeja kinnitab allkirjaga, et nõustub täitma eeskirja ning on teadlik oma isikuandmete kasutamisest eeskirjas sätestatud ulatuses. Alla 15-aastase lugeja nõusolekut ja teadlikkust kinnitab allkirjaga vanem või eestkostja. 5. Ilma vanema või eestkostja kirjaliku nõusolekuta võib alla 15-aastane lugeja teavikuid kasutada vaid kohapeal. 6. Registreeritud lugejate kohta peetakse lugejate andmebaasi, mille eesmärgiks on osutatavate teenuste sidumine neid kasutava isikuga.
7. Käesoleva paragrahvi lõigetes 2 ja 3 nimetatud andmete muutumisest on lugeja kohustatud raamatukogu teavitama.
8. Registreeritud lugejale väljastatakse lugejapilet. Lugejapiletit võib asendada ID-kaart.
1. Lugeja andmeid kasutatakse lugeja tuvastamiseks raamatukoguteenuste osutamisel ja statistilistel eesmärkidel, kus andmeid ei seostata isikuga.
2. Raamatukogu tagab isikuandmete kaitse ega väljasta lugeja andmeid kolmandatele isikutele, välja arvatud seadusega ettenähtud juhtudel.
§ 5. TEAVIKUTE KOJULAENUTUS JA KOHALKASUTUS
1. Lugeja kasutuses võib üldjuhul olla kuni viis teavikut.
2. Teavikuid laenutatakse koju 30-ks kalendripäevaks, perioodikaväljaandeid ja auviseid kuni seitsmeks kalendripäevaks.
3. Teavikuid, mis on lugejate seas väga nõutud, võib laenutada lühemaks ajaks kui 30 kalendripäeva ilma tagastamistähtaja pikendamise võimaluseta.
§ 6. TEAVIKUTE TAGASTAMISTÄHTAJA PIKENDAMINE
1.Tagastamistähtaega on võimalik pikendada raamatukogus, elektronposti või telefoni teel, kui teavikutel ei ole nõudlust. Tähtaja pikendamine loetakse uueks laenutuseks.
§ 7. TEAVIKUTE TAGASTAMINE
1. Lugeja on kohustatud tagastama laenatud teavikud laenutustähtaja jooksul. Võlglastele uusi teavikuid ei laenutata ja neile laenutatud teavikute tagastustähtaega ei pikendata.
2. Kui andmebaasis on lugeja elektronposti aadress, saadetakse lugejale automaatselt enne tagastustähtaja saabumist teade tagastustähtaja saabumise kohta.
3. Teaviku(te) tagastamistähtaja möödumise korral saadetakse lugejale meeldetuletus elektronposti või posti teel või teavitatakse lugejat telefoni teel. Meeldetuletuses märgitakse laenutatud teaviku(te) nimetus(ed) ja möödunud tagastamistähtaeg. Raamatukogu võib sõltuvalt teaviku nõudlusest saata rohkem kui ühe meeldetuletuse. Alla 15-aastase lugeja puhul võib raamatukogu meeldetuletuse saata vanemale või eestkostjale.
§ 8. LUGEJATE ÕIGUSED
1. Lugejal on õigus kasutada teavikuid raamatukogus kohapeal ja laenata teavikuid kasutamiseks väljaspool raamatukogu ruume.
2. Lugejal on õigus tellida raamatukogust puuduv teavik teisest raamatukogust.
3. Lugejal on õigus registreerida end teavikute laenutusjärjekorda. Teaviku saabumisel teavitatakse lugejat elektronposti või telefoni teel. Kui lugeja tellitud teavikut kolme tööpäeva jooksul ei laena, laenutatakse see järjekorras järgmisele soovijale.
4. Lugejal on õigus saada raamatukoguhoidjalt teavet ja abi andmebaaside kasutamisel, teemaotsingul, fakti- ja bibliograafiliste andmete leidmisel ja täpsustamisel.
§ 9. LUGEJATE KOHUSTUSED JA VASTUTUS
1. Teaviku laenamisel on lugeja kohustatud kontrollima selle korrasolekut ning kahjustatud teavikust teavitama raamatukoguhoidjat. Kui teaviku kahjustumine avastatakse tagastamisel, vastutab teaviku eest selle tagastanud lugeja.
2. Lugeja on kohustatud tagastama laenatud teaviku tagastustähtajaks.
3. Teaviku tagastustähtajaks tagastamata jätmisel on lugeja kohustatud tasuma viivitatud aja eest tasu (viivist) 0,06 eurot iga viivitatud päeva eest ühe teaviku kohta.
10. Lugejalt võib nõuda teaviku kojulaenutamisel tagatist kui see on vajalik teaviku väärtuse tõttu. Tagatisraha võtmise ja tagastamise korra kehtestab vallavalitsus.
§ 10. LUGEJALT TEAVIKUTE KOJULAENUTUSE ÕIGUSE ÄRAVÕTMINE
1. Raamatukogu võib lugejalt teavikute kojulaenutuse õiguse ära võtta kuni üheks aastaks, kui:
2. Otsuse teavikute kojulaenutuse õiguse äravõtmise kohta teeb raamatukogu direktor kirjalikult ning teeb vastava märke lugejate andmebaasi.
§ 11. INTERNETI JA LUGEJAARVUTI KASUTAMINE
1. Interneti ja lugejaarvutite kasutamine avaliku teabe hankimiseks, elektrooniliste raamatukoguteenuste kasutamiseks või otsinguks veebipõhistes andmebaasides on külastajatele tasuta.
2. Interneti ja lugejaarvutite kasutamiseks on võimalik eelregistreerida raamatukogus, elektronposti või telefoni teel.
4. Keelatud on:
5. Kasutaja süül riist- või tarkvarale tekitatud kahjud hüvitab kasutaja.
6. Käesolevas paragrahvis sätestatud reeglite rikkumisel kaotab arvuti kasutaja kasutusõiguse kuni üheks aastaks.
7. Otsuse arvuti kasutaja kasutusõiguse äravõtmise kohta teeb raamatukogu direktor kirjalikult ning teeb vastava märke lugejate andmebaasi.
§ 12. RAAMATUKOGU SISEKORD
1. Raamatukogu sisekorraeeskirja kehtestab raamatukogu direktor käskkirjaga.
2. Raamatukogu sisekorraeeskiri on kättesaadav raamatukogus ning raamatukogu kodulehel.
1. Põlva Linnavolikogu 14. novembri 2007. a määrus nr 30 "Põlva Keskraamatukogu kasutamise eeskiri" tunnistatakse kehtetuks.
2. Määrus jõustub 2015. aasta 1. juunil.

References: § 5

§ 6

§ 7

§ 8

§ 9

§ 10

§ 11

§ 12